**Eddikfluer** (Dryomyzidae) er en liten familie av middelsstore til store, slanke fluer. De vanligste artene er gulrøde på farge og ganske lite hårete.

Utseende
--------

Middelsstore til store (4–18 mm), slanke fluer, forholdsvis lite hårete. De vanligste artene er gulrøde på farge, andre er mørkere.

**Hodet** er forholdsvis lite, rundt, med middels store fasettøyne. Kinnene (område under fasettøynene) er dype, minst så dype som halve diameteren av fasettøyet, og tett hårete. Langs innerkanten av hvert fasettøye sitter 1-3 kraftige børster. Det er også kraftige børster mellom punktøynene. Antennene er tre-leddete og peker nedover, det tredje leddet er avrundet eller noe kantete, med en lang antennebørste (*arista*) som kan være bar eller fjærgrenet. Kinnbørster (*vibrissae*) mangler, munndelene er av vanlig fluetype.

**Brystet** (thorax) er kraftig utviklet, med fin, kort hårkledning og enkelte lange børster. **Vingene** er store og kraftige med kraftig årenett, ofte røykfarget, men uten fargeflekker. Vingefremkanten (*costa*) er ubrutt. **Beina** er slanke med en kraftig børste (*preapikalbørste*) nær spissen av leggene (*tibiae*).

**Bakkroppen** er ganske slank og sylindrisk.

**Larvene** i underfamilien Dryomyzinae er av vanlig fluetype, kjegleformet, tilspisset i hodeenden og tverre bak.

Levevis
-------

Larvene til eddikfluer lever på forskjellige typer råtnende materiale, som møkk, åtsel o.l. En art ble funnet tallrikt på hundelort i byparker. Siden dette er kortlivede ressurser går larveutviklingen raskt, på 7-9 dager. Slekten *Oedoparena* lever ved Stillehavet, der de er rovdyr som spiser rur. Hunnene legger egg på rurene ved fjære sjø, og larven spiser flere rur i løpet av utviklingen sin.

Systematisk inndeling
---------------------

**Treliste**
* Tovinger, **Diptera**
	+ Høyere fluer, **Cyclorrhapha**
		- **Schizophora (Aacalyptrata)**
			* **Sciomyzoidea**
				+ **eddikfluer Dryomyzidae**
					- **Oedoparini**
						* ***Oedoparena*** Curran – på begge sider av Stillehavet, larver på rur
					- **Dryomyzini**
						* ***Dryomyza*** Fallén, 1820
							+ ***Dryomyza decrepita*** Zetterstedt, 1838
							+ ***Dryomyza flaveola*** (Fabricius, 1794)
							+ ***Dryomyza senilis*** Zetterstedt, 1838 – uvanlig, nordlig art
						* ***Neuroctena*** Rondani, 1868
							+ ***Neuroctena anilis*** Fallén, 1820 – den vanligste arten i Skandinavia

Referanser
----------

1. ↑  «Artsdatabankens artsopplysninger». Artsdatabanken. 1. april 2021. Besøkt 1. april 2021.

Kilder
------

* Ozerov, A.L. 1998. Family Dryomyzidae. I: Papp, L. og Darvas, B. (red.): *Contributions to a Manual of Palaearctic Diptera.* 3: 349-355. Science Herald, Budapest.
* Fauna Europaea Web Service (2004) Fauna Europaea version 1.1, Available online at

Eksterne lenker
---------------

* (en) *eddikfluer* – oversikt og omtale av artene i WORMS-databasen Rediger på Wikidata

* (en) *eddikfluer* i Encyclopedia of Life Rediger på Wikidata

* (en) *eddikfluer* i Global Biodiversity Information Facility Rediger på Wikidata

* (no) *eddikfluer* hos Artsdatabanken Rediger på Wikidata

* (sv) *eddikfluer* hos Dyntaxa Rediger på Wikidata

* (en) *eddikfluer* hos Fauna Europaea Rediger på Wikidata

* (en) *eddikfluer* hos Fossilworks Rediger på Wikidata

* (en) *eddikfluer* hos ITIS Rediger på Wikidata

* (en) *eddikfluer* hos NCBI Rediger på Wikidata

* (en) *Kategori:Dryomyzidae* – bilder, video eller lyd på Wikimedia Commons Rediger på Wikidata

* *Dryomyzidae* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin
 |